CELEX: C2005/115/01
Language: fi
Date: 2005-05-14 00:00:00
Title: Yhteisöjen tuomioistuimen tuomio, (kolmas jaosto) 3 päivänä maaliskuuta 2005, asiassa C-428/02 (Vestre Landsretin esittämä ennakkoratkaisupyyntö): Fonden Marselisborg Lystbådehavn vastaan Skatteministeriet ja Skatteministeriet vastaan Fonden Marselisborg Lystbådehavn (Kuudes arvonlisäverodirektiivi — 13 artiklan B kohdan b alakohta — Vapautukset — Kiinteän omaisuuden vuokraus — Kulkuneuvojen pysäköintipaikan vuokraus — Vedessä olevat venepaikat — Alusten säilyttäminen maalla)

14.5.2005   
            
            
               FI
            
            
               Euroopan unionin virallinen lehti
            
            
               C 115/1
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   3 päivänä maaliskuuta 2005,
   asiassa C-428/02 (Vestre Landsretin esittämä ennakkoratkaisupyyntö): Fonden Marselisborg Lystbådehavn vastaan Skatteministeriet ja Skatteministeriet vastaan Fonden Marselisborg Lystbådehavn (1)
   
   (Kuudes arvonlisäverodirektiivi - 13 artiklan B kohdan b alakohta - Vapautukset - Kiinteän omaisuuden vuokraus - Kulkuneuvojen pysäköintipaikan vuokraus - Vedessä olevat venepaikat - Alusten säilyttäminen maalla)
   (2005/C 115/01)
   Oikeudenkäyntikieli: tanska
   Asiassa C-428/02, jossa on kyse EY 234 artiklaan perustuvasta ennakkoratkaisupyynnöstä, jonka Vestre Landsret (Tanska) on esittänyt 15.11.2002 tekemällään päätöksellä, joka on saapunut yhteisöjen tuomioistuimeen 26.11.2002, saadakseen ennakkoratkaisun asiassa Fonden Marselisborg Lystbådehavn vastaan Skatteministeriet ja Skatteministeriet vastaan Fonden Marselisborg Lystbådehavn, yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit A. Borg Barthet, J.-P. Puissochet, J. Malenovský ja U. Lõhmus (esittelevä tuomari), julkisasiamies: J. Kokott, kirjaaja: apulaiskirjaaja H. von Holstein, on antanut 3.3.2005 tuomion, jonka tuomiolauselma on seuraava:
   
               1
            
            
               Jäsenvaltioiden liikevaihtoverolainsäädännön yhdenmukaistamisesta yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY 13 artiklan B kohdan b alakohtaa, sellaisena kuin kyseinen direktiivi on muutettuna 14.12.1992 annetulla neuvoston direktiivillä 92/111/ETY, on tulkittava siten, että kiinteän omaisuuden vuokraus käsittää vedessä olevien venepaikkojen vuokrauksen samoin kuin näiden alusten satama-alueen maa-alueella olevien säilytyspaikkojen vuokrauksen.
            
         
               2
            
            
               Kuudennen direktiivin 77/388 13 artiklan B kohdan b alakohdan 2 alakohtaa on tulkittava siten, että käsite ”kulkuneuvot” kattaa vesialukset.
            
         
      (1)  EUVL C 55, 8.3.2003.